b'\n_START_ARTICLE_\nGunnar Carlquist\n_START_SECTION_\nBiografi\n_START_PARAGRAPH_\nCarlquist var historiker og disputerte i 1920 p\xc3\xa5 en avhandling om Carl Fredrik Scheffer och Sveriges politiska f\xc3\xb6rbindelser med Danmark 1752-1765. Framfor alt ble han kjent som personhistoriker og fikk 1937 i oppdrag \xc3\xa5 utgi et nytt herdaminne for Lunds stift. Dette begynte \xc3\xa5 komme ut i 1943 og han utgav ni omfangsrike bind. Etter hans d\xc3\xb8d fortsatte arbeidet av andre, det ble ferdig i \xc3\xa5r 2006. Tilsammen omfatter Carlquists herdaminne n\xc3\xa6r 9000 sider, hvorav Carlquist selv rakk \xc3\xa5 publisere 4600. Det inneholder utf\xc3\xb8rlige biografier over ca 6000 prester og detaljerte personopplysninger om mer enn  100.000 familiemedlemmer._NEWLINE_I 1953 ble han \xc3\xa6resdoktor i teologi, som erkjentlighet for sitt kirkehistoriske arbeid._NEWLINE_Han var hovedredakt\xc3\xb8r for Svensk uppslagsbok 1929-37 og 1944-55 der han forfattet ca. 1600 artikler i f\xc3\xb8rste opplag og 600 i den andre, signert G. Cqt. Han tilh\xc3\xb8rte redaksjonen for Svenskt biografiskt lexikon fra 1938.'